TARYBOS SPRENDIMAS
2005 m. gegužės 10 d.
iš dalies keičiantis Sprendimą 1999/70/EB dėl nacionalinių centrinių bankų išorės auditorių, Nationale Bank van België/Banque Nationale de Belgique ir Graikijos banko išorės auditorių atžvilgiu
(2005/377/EB)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos bendrijos steigimo sutarties, ypač į jo 27.1 straipsnį,
atsižvelgdama į 2005 m. balandžio 7 d. Europos centrinio banko Rekomendacijas ECB/2005/7 (1) ir ECB/2005/8 (2) Europos Sąjungos Tarybai dėl Graikijos banko ir Nationale Bank van België/Banque Nationale de Belgique išorės auditorių,
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
(2)
Dabartinių „Nationale Bank van België/Banque Nationale de Belgique“ (toliau - NBB/BNB) išorės auditorių įgaliojimai baigėsi ir nebus atnaujinami. Todėl reikia paskirti išorės auditorius nuo 2005 finansinių metų.
(3)
NBB/BNB, vadovaudamasis savo viešųjų pirkimų taisyklėmis, išrinko „Ernst & Young Bedrijfsrevisoren/Réviseurs d'Entreprises“ savo naujais išorės auditoriais, ir ECB mano, kad išrinkti auditoriai atitinka būtinus skyrimo reikalavimus.
(4)
ECB valdančioji taryba rekomendavo šiems išorės auditoriams įgaliojimus suteiktitrejiems metams, ši kadencija gali būti vieną kartą pratęsta.
(5)
Pagal Graikijos teisę tas pats išorės auditorius negali būti skiriamas daugiau nei ketveriems finansiniams metams. Todėl Charalambos Stathakis, vieno iš dviejų dabartinių išorės auditorių, įgaliojimai negali būti pratęsti. Graikijos bankas pagal Graikijos teisę gali „Ernst & Young (Hellas) Certified Auditors SA“ palikti savo išorės auditoriais, jei bus pakeistas atsakingas partneris.
(6)
Graikijos bankas nusprendė pasirinkti „Ernst & Young (Hellas) Certified Auditors SA“ vieninteliu išorės auditoriumi 2005 finansiniams metams, ir ECB mano, kad ši bendrovė atitinka būtinus tokio skyrimo reikalavimus.
(7)
ECB valdančioji taryba rekomendavo, kad dabartiniai šių išorės auditorių įgaliojimai ir toliau galiotų vieneriems metams, ši kadencija gali būti pratęsta.
(8)
Reikėtų vadovautis ECB valdančiosios tarybos rekomendacijomis ir atitinkamai iš dalies pakeisti Sprendimą 1999/70/EB (3),
NUSPRENDĖ:
1 straipsnis
Sprendimo 1999/70/EB 1 straipsnio 1 dalis pakeičiama taip:
„1. „Ernst & Young Bedrijfsrevisoren/Réviseurs d'Entreprises“ patvirtinama Nationale Bank van België/Banque Nationale de Belgique išorės auditoriais nuo 2005 finansinių metų trejų metų laikotarpiui, kuris gali būti vieną kartą pratęstas.“
2 straipsnis
Sprendimo 1999/70/EB 1 straipsnio 12 dalis pakeičiama taip:
„12. „Ernst & Young (Hellas) Certified Auditors SA“ patvirtinama Graikijos banko išorės auditoriais nuo 2005 finansinių metų vienerių metų laikotarpiui, kuris gali būti pratęstas.“
3 straipsnis
Apie šį sprendimą pranešama ECB.
4 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2005 m. gegužės 10 d.